Յասմանի Ֆեռնանդես

**Յասմանի Ակոստա Ֆեռնանդես** (), չիլիա-կուբացի հունահռոմեական ոճի ըմբիշ, որը հանդես է գալիս 130 կիլոգրամ քաշային կարգում։ Ծնվելով Կուբայում, այժմ ներկայացնում է Չիլին միջազգային մրցույթներում, թեև նախկինում հանդես է եկել Կուբայի դրոշի տակ:

Կուբան ներկայացնելիս Ակոստան դարձել է 2011 թվականի Պանամերիկյան խաղերի չեմպիոն և նվաճել է բրոնզե մեդալ Սանտյագոյում կայացած 2015 թվականի աշխարհի առաջնությունում, որտեղից հետո էլ լքել է Կուբայի թիմը և մնացել Չիլիում։ Սկսել է մրցել Չիլիի դրոշի ներքո 2017 թվականից, ոսկե մեդալներ է նվաճել 2024 թվականի ըմբշամարտի համաամերիկյան առաջնություններում, 2018 և 2022 թվականների հարավամերիկյան խաղերում և 2022 թվականի Բոլիվարյան խաղերում: Նվաճել է արծաթե մեդալ 2024 թվականի Օլիմպիական խաղերի և 2017 թվականի ըմբշամարտի համաամերիկյան առաջնության ժամանակ։ Բրոնզե մեդալներ է նվաճել 2017 թվականի աշխարհի առաջնությունում և 2019 և 2023 թվականների Համաամերիկյան խաղերում։ 2020 թվականի ամառային օլիմպիական խաղերում գրավել է հինգերորդ հորիզոնականը։

## Կարիերա
Ակոստան ըմբշամարտով սկսել է զբաղվել Կուբայում, երբ եղել է 10 տարեկան։ Կուբան ներկայացնելիս բազմաթիվ մեդալներ է նվաճել հարավամերիկյան մրցումներում, ինչպիսին է Համաամերիկյան առաջնությունը։ 2015 թվականի Սանտյագոյում (Չիլի) Համաամերիկյան առաջնությունում հանդես գալուց հետո Ակոստան այդպես էլ չվերադարձավ Կուբա՝ նշելով, որ քանի որ եռակի օլիմպիական չեմպիոն Միխայն Լոպեսը միշտ եղել է այն ըմբիշը, որը ներկայացրել է Կուբան իր քաշային կարգի ամենամեծ մրցաշարերում, և նա կունենա ավելի շատ հնարավորություններ, եթե  ներկայացնի Չիլիին: Սակայն Ակոստան չի կարողացել ներկայացնել Չիլին, քանի որ չի ունեցել Կուբայի թույլտվությունը։ Արդյունքում, Ակոստան երկու տարի աշխատել է որպես անվտանգության աշխատակից՝ առանց որևէ վերապատրաստման՝ փորձելով թույլտվություն ստանալ: Երբ նա համաձայնություն ստացավ 2017 թվականին, նորից սկսել է միջազգային մրցելույթների մասնակցել՝ բնակվելով Չիլիի օլիմպիական կենտրոնում։

Չիլիի ազգային հավաքականում պաշտոնական ելույթների իր առաջին տարում արագորեն հասել է արդյունքների՝ նվաճելով Համաամերիկյան առաջնության արծաթե մեդալ և աշխարհի առաջնության բրոնզե մեդալ։ 2018 թվականին Ակոստան ստացել է Չիլիի քաղաքացիություն։ Տարվա ընթացքում նվաճել է բրոնզե մեդալ Համաամերիկյան առաջնությունում, ոսկե մեդալ հարավամերիկյան խաղերում և գրավել է 8-րդ հորիզոնականը աշխարհի առաջնությունում։ 2019 թվականին բրոնզ է նվաճել Համաամերիկյան առաջնությունում և մասնակցել Եվրոպայի մի քանի Գրան Պրիների: 2020 թվականին հաղթել է ըմբշամարտի համաամերիկյան օլիմպիական որակավորման մրցաշարում։ Մասնակցել է 2020 թվականի Օլիմպիական խաղերին։ Հանդես է եկել տղամարդկանց 130 կգ քաշային կարգում։

Մեքսիկայի Ակապուլկո քաղաքում անցկացված 2022 թվականի ըմբշամարտի համաամերիկյան առաջնությունում նվաճել է բրոնզե մեդալներից մեկը։ Ոսկե մեդալ է նվաճել Կոլումբիայի Վալեդուպար քաղաքում 2022 թվականի բոլիվարյան խաղերի իր մրցաձևում։ Հանդես է եկել մինչև 130 կգ քաշային կարգում 2022 թվականի ըմբշամարտի աշխարհի առաջնությունում, որը տեղի է ունեցել Սերբիայի Բելգրադ քաղաքում։ Պարագվայի Ասունսիոն քաղաքում անցկացված 2022 թվականի հարավամերիկյան խաղերում նվաճել է ոսկե մեդալը։

Մեքսիկայի Ակապուլկո քաղաքում անցկացված 2024 թվականի ըմբշամարտի համաամերիկյան առաջնությունում իր մրցաձևում նվաճել է ոսկե մեդալ։ Մի քանի օր անց Մեքսիկայի Ակապուլկո քաղաքում անցկացված ըմբշամարտի օլիմպիական պանամերիկյան որակավորման մրցաշարում Չիլիի համար քվոտային տեղ է վաստակել 2024 թվականի ամառային օլիմպիական խաղերի համար, որոնք տեղի են ունեցել Ֆրանսիայի Փարիզ քաղաքում։ 2024 թվականի Օլիմպիական խաղերում արծաթե մեդալ է նվաճել հունահռոմեական ոճի 130 կգ քաշային կարգում։

## Ծանոթագրություններ

## Արտաքին հղումներ

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Կուբացի ըմբշամարտիկներ
Կատեգորիա:Չիլիացի ըմբշամարտիկներ
Կատեգորիա:Օլիմպիական խաղերի արծաթե մեդալակիրներ